BH ดีดบวก 2% โบรกชูหุ้นเด่นเป้า “ฟันด์โฟลว์” ซื้อกลับ-จับตางบปี 65 โตแรง 3 เท่าตัว
BH ดีดบวก 2% โบรกชูหุ้นเด่นเป้า “ฟันด์โฟลว์” ซื้อกลับ-จับตางบปี 65 โตแรง 3 เท่าตัว ตามลูกค้ากลุ่มซาอุฯหนุน เคาะเป้า 214 บาท
BH ดีดบวก 2% โบรกชูหุ้นเด่นเป้า “ฟันด์โฟลว์” ซื้อกลับ-จับตางบปี 65 โตแรง 3 เท่าตัว ตามลูกค้ากลุ่มซาอุฯหนุน เคาะเป้า 214 บาท
27 ม.ค. 2566

ผู้สื่อข่าวรายงานว่า วันนี้(27 ม.ค.66) ราคาหุ้นบริษัท โรงพยาบาลบำรุงราษฎร์ จำกัด (มหาชน) หรือ BH ณ เวลา 14:59 น. อยู่ที่ระดับ 212.00 บาท บวก 4.00 บาท หรือ 1.92% ราคาสูงสุด 231 บาท ราคาต่ำสุด 208 บาท ด้วยมูลค่าซื้อขาย 530.57 ล้านบาท

บล.ดาโอ ระบุในบทวิเคราะห์วันนี้(27 ม.ค.66) ว่า บริษัท โรงพยาบาลบำรุงราษฎร์ จำกัด (มหาชน) หรือ BH เด่นสุดในกลุ่มโรงพยาบาลที่เน้นผู้ป่วยต่างชาติหลังการเปิดประเทศ ด้านกำไรไตรมาส 4/65 ประเมินที่ 1.6 พันล้านบาท โต 161% เทียบช่วงเดียวกันของก่อน  และโต 7% เทียบไตรมาสก่อนหน้า ลูกค้ากลุ่ม UAE ซาอุ ฟื้นต่อเนื่อง
โดยประเมิน BH เป็นหนึ่งในเป้าหมายของ Fund Flow ต่างชาติ หลังตลาดจบการปรับฐาน ตลอดช่วง 2 สัปดาห์ที่ผ่านมาราคาหุ้น BH ปรับฐานราว 8% เก็งการซื้อกลับ โดยประเมินกำไรสุทธิปี 65  ที่ 4.99 พันล้านบาท โต 311% เทียบช่วงเดียวกันของปีก่อน และปี 66 อยู่ที่ 5.27 พันล้านบาท โต 6% เทียบช่วงเดียวกันของปีก่อน แนะนำเป้าเชิงกลยุทธ์ 214.00 บาท